গ্রামোফোন কোম্পানি
গ্রামোফোন কোম্পানি লিমিটেড (The Gramophone Co. Ltd.) যুক্তরাজ্য ভিত্তিক এবং এমিল বার্লিনার কর্তৃক প্রতিষ্ঠিত একটি প্রাথমিক যুগের রেকর্ডিং কোম্পানি ছিল। এই কোম্পানিটি হিজ মাস্টারস ভয়েস (HMV) লেবেলের মূল প্রতিষ্ঠান এবং আমেরিকার ভিক্টর টকিং মেশিন কোম্পানির ইউরোপীয় অধিভুক্ত সংস্থা ছিল। যদিও ১৯৩১ সালে কোম্পানিটি কলাম্বিয়া গ্রাফোফোন কোম্পানির সাথে একীভূত হয়ে ইলেকট্রিক অ্যান্ড মিউজিক্যাল ইন্ডাস্ট্রিজ লিমিটেড (ইএমআই) গঠন করে, তবুও যুক্তরাজ্যে ১৯৭০-এর দশক পর্যন্ত দ্য গ্রামোফোন কোম্পানি লিমিটেড নামটি প্রচলিত ছিল।